**

**Cegléd Város Önkormányzata Polgármesterétől**

2700 Cegléd, Kossuth tér1.

Levélcím: 2701 Cegléd, Pf.: 85.

Tel.: 06-53/ 511-400, Fax: 511-406, E-mail: polgarmester@cegledph.hu

Iktatószám: C/1193/2025. **Tárgy:** A ceglédi TEK VIII. számú háziorvosi körzet

Előterjesztő: Dr. Csáky András polgármester ellátása – pályázat elbírálása, döntés

Szakmai előterjesztő: Jáger Mária irodavezető **Melléklet:** feladat-ellátásielőszerződés tervezet

Ügyintéző: Makai Viktória vezető-főtanácsos

**ELŐTERJESZTÉS**

**Cegléd Város Önkormányzata Képviselő-testületének**

**2025. május 15-ei ülésére**

**Tisztelt Képviselő-testület!**

Emlékeztető: A ceglédi TEK VIII. számú felnőtt háziorvosi körzet szolgáltatója 2020. március 24-én elhunyt. A betöltetlen ceglédi TEK VIII. számú felnőtt háziorvosi körzet működtetését a 187/2020. (IX. 24.) Ök. határozat alapján - 2020. november 1. óta önkormányzatunk látta el szolgáltatóként, tartós helyettesítéssel.

Önkormányzatunk feladat-átvállalási szerződést kötött az Országos Kórház Főigazgatósággal (továbbiakban: OKFŐ) a tartósan be nem töltött felnőtt háziorvosi körzetre vonatkozóan, hogy az ún. Praxisprogram I. keretében, 2021. augusztus 1. napjától dr. Alnazer Anas helyettesítő orvos láthassa el a körzet betegeit. Doktor úr 2024. októberében sikeres háziorvostan szakvizsgát tett, az OKFŐ-vel kötött feladat-átvállalási szerződés ezáltal megszűnt.

A 330/2024. (XI. 21.) Ök. határozat alapján – 2025. január 1. óta – ismét Cegléd Város Önkormányzata látja el szolgáltatóként, helyettesítéssel a ceglédi TEK VIII. számú felnőtt háziorvosi orvosi körzet működtetését.

A zavartalan betegellátást folyamatosan biztosítják dr. Kőházi Anikó, dr. Resli István háziorvos közreműködők. Az asszisztensi feladatokat Fajkáné Tóth Katalin és Utasi Beatrix önkormányzati alkalmazotti jogviszonyban látják el.

**Köszönet illeti a szakorvosokat és szakdolgozókat a tartós helyettesítésben való részvételükért, hiszen a saját körzetük, feladataik ellátása mellett maximális odafigyeléssel gyógyítják a körzet betegeit is.**

Önkormányzatunk 2024. decemberében pályázatot írt ki a körzet végleges ellátására.

Jelen előterjesztésünk tárgya a 331/2025. (XI. 21.) Ök. határozattal kiírt pályázat elbírálása, mely szerint a pályázat benyújtásának határideje 2025. április 30., az elbírálás határideje: 2025. májusi Képviselő-testületi ülés. A felhívásra határidőn belül egy pályázat érkezett.

A *Magyarország helyi önkormányzatairól szóló 2011. évi CLXXXIX törvény* (Mötv.) 13. § (1) bekezdés 4. pontja értelmében a helyi önkormányzat feladata az egészségügyi alapellátás, az egészséges életmód segítését célzó szolgáltatások biztosítása. *Az egészségügyi alapellátásról szóló 2015. évi CXXIII. törvény* 5. § (1) bekezdése alapján a települési önkormányzat az egészségügyi alapellátás körében gondoskodik – egyebek mellett *–* *a háziorvosi/házi gyermekorvosi ellátásról.*

Dr. Mohai Terézia Zsuzsanna belgyógyászat, háziorvostan szakorvos az alábbi dokumentumokat nyújtotta be:

* orvosi diploma másolata,
* szakvizsga tanúsítvány másolata,
* működési nyilvántartás másolata,
* egyéni vállalkozók nyilvántartása másolata
* egészségügyi alkalmassági vizsgálat igazolása
* erkölcsi bizonyítvány
* részletes személyi és szakmai önéletrajz
* nyilatkozatok

A pályázó írásban nyilatkozott arról is, hogy a szakdolgozókat foglalkoztatni kívánja!

*Az önálló orvosi tevékenységről szóló 2000. évi II. törvény* 2/A. § rendelkezése szerint, ha az önkormányzat a praxisjogot megszerezni kívánó orvossal feladat-ellátási szerződést kíván kötni, úgy a praxisjog engedélyezésére jogosult egészségügyi államigazgatási szerv véleményének kikérését követően erről a felek előszerződést kötnek. Mindezek után köthető meg a végleges feladat-ellátási szerződés.

A Országos Kórházi Főigazgatóság véleményét megkértük, a válaszadás folyamatban van.

A praxis átvétele – a bonyolult engedélyeztetési eljárások, szerződéskötések időtartama miatt - várhatóan 2025. augusztus 1. napja. Ezen időpontig a fentebb jelzett módon történik a betegellátás.

A pályázó nyilatkozata értelmében a benyújtott dokumentumokba a döntéshozó és véleményező képviselők, bizottsági tagok betekinthetnek, a KÖH Szervezési Iroda kijelölt ügyintézőjénél, a 115. számú irodában.

A határozati javaslat mellékleteként elkészítettük az előszerződés tervezetét.

Az előterjesztést a **Jogi, Ügyrendi és Közbiztonsági**, **valamint a Humán Bizottság véleményezi**. A bizottságok véleményét a Képviselő-testület ülésén írásban, helyben osztott összefoglaló kivonat formájában ismertetjük.

A döntéshozatal a Magyarország helyi önkormányzatairól szóló 2011. évi CLXXXIX. törvény 46. § (2) bekezdés *b)* pontja alapján, a pályázó nyilatkozatának megfelelően **nyilvános** ülés keretében, az 50. § alapján, valamint a KT. SzMSz 59. § 6. pontja értelmében **minősített** szavazati arányt igényel.

Cegléd, 2025. május 5. Dr. Csáky András

polgármester

Láttam:

Hegedűs Ágota

alpolgármester

**Határozati javaslat**

**Cegléd Város Önkormányzatának Képviselő-testülete**

**1.)** Megállapítja, hogy a 331/2024. (XI. 21.) Ök. határozat értelmében a betöltetlen, helyettesítéssel ellátott ceglédi TEK VIII. felnőtt háziorvosi körzet ellátására kiírt pályázatra egy pályamű érkezett, a pályázat érvényes.

**2.)** Kihirdeti a pályázat nyertesének dr. Mohai Terézia Zsuzsanna belgyógyászat, háziorvostan szakorvos pályázót, és megbízza őt a ceglédi VIII. számú felnőtt háziorvosi körzet vállalkozási formában (egyéni vállalkozó) működő háziorvosként, területi ellátási kötelezettséggel, állandó egészségügyi szolgáltatóként történő ellátásával, mely tárgykörben vele előszerződést köt, a határozat elválaszthatatlan 1. melléklete szerinti tartalommal.

**3.)** Gondoskodik a ceglédi TEK VIII. számú felnőtt háziorvosi körzet ellátásához szükséges valamennyi intézkedés megtételéről, az ügymenet során felmerülő összes dokumentum, kötelezettségvállalás önkormányzat nevében történő aláírásáról, a feladat-ellátási szerződés végleges szövegének kialakításáról és aláírásáról.

**4.)** Utasítja a Ceglédi Közös Önkormányzati Hivatalt a szükséges intézkedések megtételére.

Határidő: azonnal Felelős: Dr. Csáky András polgármester

A határozatokat kapják:

1. Ügyintéző helyben és általa:

2. Dr. Mohai Terézia Zsuzsanna pályázó

3. Pest Vármegyei Kormányhivatal Ceglédi Járási Hivatal Járási Népegészségügyi Osztálya

4. Nemzeti Egészségbiztosítási Alapkezelő FÁO. VI.3.

5. Országos Kórházi Főigazgatóság – Praxiskoordinációs és Nyilvántartási Főosztály

6. Jegyzőkönyv

---------

*1. melléklet a …/2025. (V. 15.) Ök. határozathoz*

**FELADAT-ELLÁTÁSI ELŐSZERZŐDÉS**

mely létrejött egyrészről

Jogi személy neve: **Cegléd Város Önkormányzata**

Képviseli: Dr. Csáky András polgármester,

Az előszerződést ellenjegyzi: Dr. Diósgyőri Gitta címzetes főjegyző

Pénzügyi ellenjegyző: Sipos Nikoletta irodavezető

Székhely: 2700 Cegléd, Kossuth tér 1.

MÁK törzsszám: 731234

Adószám: 15731230-2-13

a továbbiakban: **Önkormányzat**

másrészről

Jogi személy neve**:**

Székhelye:

Adószáma:

Bank neve, számlaszám:

Képviseli: Dr.

a továbbiakban: **Egészségügyi Szolgáltató**

mint **Szerződő felek** között az alábbi feltételek mellett:

**1.** Az előszerződés tárgya a területi ellátási kötelezettséggel működő, Cegléd Város Önkormányzatának *a háziorvosi körzetekről szóló 10/2002. (VI. 27.) Ök. rendeletében* (**Ör.**) meghatározott **ceglédi** **TEK VIII. számú felnőtt háziorvosi körzet** (a továbbiakban: **praxis**) ellátására vonatkozó – *az önálló orvosi tevékenységről szóló 2000. évi II. törvény* (**Öotv.**) 2/A. § (2) *a)* pontja szerinti – feladat-ellátási szerződés megkötése.

**2.** **Szerződő felek** tudomásul veszik, hogy *a Polgári Törvénykönyvről szóló 2013. évi V. törvény* (továbbiakban: **Ptk.**) 6:73. §-a alapján a feladat-ellátási szerződést jelen előszerződésben rögzített feltételek teljesülését követően, de legkésőbb jelen szerződés 5. pontjában rögzített határidőig kötelesek megkötni.

**3.** **Szerződő felek** rögzítik, hogy a **…/2025. (V. 15.)** Ök. határozat 2. pontja értelmében, terület-ellátási érdekből jogosultak határozatlan időre, minimum 5 évre szóló feladat-ellátási szerződést kötni, a praxis háziorvosi feladatai ellátására, amennyiben az Egészségügyi Szolgáltató a praxisra vonatkozó praxisengedély megszerzését igazolja. Egészségügyi Szolgáltató jelen előszerződést *az Öotv. végrehajtásáról szóló 313/2011. (XII. 23.) Korm. rendele*tben (**Vhr.**) szabályozott praxisengedély kiadása iránti kérelemhez csatolja.

**4.** A Vhr. értelmében a működtetési jog jogosultjaaz Öotv. 2. § (1) bekezdés alapján háziorvosi tevékenységet csak személyesen folytathat. Az Egészségügyi szolgáltató a jelen szerződésben meghatározot kötelezettségeit a praxisjoggal rendelkező ….... (An.:…., lakcím:….működési nyilvántartási száma:……) személyes tevékenysége útján köteles ellátni.

**5.** Az Önkormányzat a feladat-ellátási szerződés megkötésére, a 3. pontban foglaltak teljesülése esetén, legkésőbb 2025. június 30. napjáig köteles.

**6.** A **Szerződő felek** kijelentik, hogy a feladat-ellátási szerződésben állapítják meg a feladat ellátás konkrét feltételeit.

**7.** Jelen előszerződésben nem szabályozott kérdésekben a hatályos egészségügyi és társadalombiztosítási jogszabályokat, valamint a Ptk. rendelkezéseit kell alkalmazni. A szerződő felek megállapodnak, hogy 5. pont szerinti határidőn belül 4. pont szerinti feltételekkel, egymással feladat-ellátási szerződést kötnek. A bíróság e feltételek szerint a szerződést bármelyik fél kérelmére létrehozhatja.

**8.** **Szerződő felek** bármelyike megtagadhatja a szerződés megkötését a Ptk. 6:73. § (3) bekezdésében meghatározott esetekben, továbbá a jelen szerződésben előírt feltételek hiánya esetén.

**9.** Jelen szerződés az aláírás napjától az 1. pontban hivatkozott feladat-ellátási szerződés megkötéséig érvényes. Az előszerződés megszűnik, ha a Szerződő felek időközben megkötik a feladat-ellátási szerződést.

**Szerződő felek** jelen két (2) számozott oldalból álló szerződést elolvasták, közösen értelmezték, s azt, mint akaratunkkal és jognyilatkozataikkal mindenben megegyezőt hat (6) eredeti példányban jóváhagyólag aláírták.

Cegléd, 2025. május

……………………………….. …………………………........

Dr. Csáky András Dr.

polgármester egészségügyi szolgáltató

Ellenjegyzem:

……………………………….

Dr. Diósgyőri Gitta

címzetes főjegyző

Pénzügyi ellenjegyzés: Cegléd, 2025. május

………….……………………………

Sipos Nikoletta

irodavezető

---------

Az előterjesztést láttam:

Dr. Diósgyőri Gitta

címzetes főjegyző