

**Cegléd Város Önkormányzata Polgármesterétől**

2700 Cegléd, Kossuth tér1.

Levélcím: 2701 Cegléd, Pf.: 85.

Tel.: 06-53/ 511-400, Fax: 511-406, E-mail: polgarmester@cegledph.hu

Iktatószám: C/26934/2025. **Tárgy:** A ceglédi TEK II. számú vegyes fogászati

Előterjesztő: Dr. Csáky András polgármester alapellátási körzet ellátása, pályázati kiírás

Szakmai előterjesztő: Jáger Mária irodavezető **Melléklet:** pályázati kiírás

Ügyintéző: Makai Viktória vezető-főtanácsos

**ELŐTERJESZTÉS**

**Cegléd Város Önkormányzata Képviselő-testületének**

**2025. május 15-ei ülésére**

**Tisztelt Képviselő-testület!**

Emlékeztető: A ceglédi TEK II. számú vegyes fogászati alapellátási körzet Szolgáltatójával a Pipicz Bt. – ügyvezető dr. Pipicz Sándor Tamás – 2015. szeptember 3-án kötött feladat-ellátási szerződése 2025. január 31 napjával megszűnt. A Szolgáltató praxiseladásra nyitva álló ideje 2025. július 31. napján telik le.

A *Magyarország helyi önkormányzatairól szóló 2011. évi CLXXXIX törvény* (Mötv.) 13. § (1) bekezdés 4. pontja értelmében a helyi önkormányzat feladata az egészségügyi alapellátás, az egészséges életmód segítését célzó szolgáltatások biztosítása. *Az egészségügyi alapellátásról szóló 2015. évi CXXIII. törvény* 5. § (1) bekezdése alapján a települési önkormányzat az egészségügyi alapellátás körében gondoskodik – egyebek mellett *–* *a fogorvosi alapellátásról,*

**I.**

A betöltetlen ceglédi TEK II. számú vegyes fogászati alapellátási körzet működtetését 358/2024. (XI. 21.) Ök. határozat alapján - 2025. február 1. óta önkormányzatunk látja el Szolgáltatóként, tartós helyettesítéssel.

Jelen előterjesztésünk tárgya a 358/2024. (XI. 21.) Ök. határozattal kiírt pályázat elbírálása, mely szerint a pályázat benyújtásának határideje 2025. április 30., az elbírálás határideje: 2025. májusi Képviselő-testületi ülés. A felhívásra határidőn belül pályázat nem érkezett.

A zavartalan betegellátást folyamatosan biztosítják és segítik dr. Tirkala Laura Szilvia, dr. Pipicz Imre fogszakorvosok. Az asszisztensi feladatok végző Ócsai Vivien Hippia, Jászberényiné Kuli Jolán a zavartalan betegellátás érdekében a továbbiakban is vállalják a feladatot.

**Köszönet illeti a szakorvosokat és asszisztenseket a helyettesítésben való részvételükért, hogy maximális odafigyeléssel látják el a körzet betegeit.**

**II.**

Ismételt pályázat kiírására van szükség a fogászati körzet végleges ellátása érdekében. A határozati javaslat mellékleteként elkészítettük a pályázati kiírás tervezetét.

Az előterjesztést a **Jogi, Ügyrendi és Közbiztonsági**, **valamint a Humán Bizottság véleményezi**. A bizottságok véleményét a Képviselő-testület ülésén írásban, helyben osztott összefoglaló kivonat formájában ismertetjük.

A döntéshozatal Magyarország helyi önkormányzatairól szóló 2011. évi CLXXXIX. törvény (Mötv.) 46. § (1) bekezdése alapján, a (2) bekezdésben foglaltakra figyelemmel **nyilvános ülés** keretében, az 50. § rendelkezései alapján - figyelemmel a 42. § 7. pontjára - **minősített többségű** szavazati arányt igényel.

Cegléd, 2025. május 5. Dr. Csáky András

polgármester

Láttam:

Hegedűs Ágota

alpolgármester

**I. Határozati javaslat**

**Cegléd Város Önkormányzatának Képviselő-testülete**

1. Megállapítja, hogy jelentkező hiányában *a háziorvosi körzetekrőlszóló 10/2002. (VI. 27.) Ök. rendelet* 3. mellékletében megállapítottterületi ellátási kötelezettségűceglédi TEK II. számú vegyes fogorvosi alapellátási körzet vállalkozás formájában történő, állandó jellegű ellátására a 358/2024. (XI. 21.) Ök. határozat alapján kiírt pályázat eredménytelen.
2. A zavartalan betegellátás érdekében meghosszabbítja 2025. augusztus 1. napjától - december 31. napjáig,

2.1. a PRAKTIZSOLT Kft–vel kötött fogorvosi helyettesítési szerződést és

2.2.az asszisztensek munkaszerződését.

1. Felhatalmazza a Polgármestert, hogy a pályázat elbírálása kivételével az 1. pontban hivatkozott fogorvosi körzet ellátásához szükséges valamennyi intézkedés megtegye, és a keletkezett iratokat, kötelezettség­vállalásokat az Önkormányzat nevében aláírja.

**4.)** Utasítja a Ceglédi Közös Önkormányzati Hivatalt, hogy a határozat végrehajtása, valamint a vegyes fogorvosi alapellátási körzet további ellátásának biztosítása érdekében a szükséges intézkedéseket megtegye.

Határidő: azonnal Felelős: Dr. Csáky András polgármester

A határozatot kapják:

1. Ügyintéző és általa:

2. Pest Vármegyei Kormányhivatal Ceglédi Járási Hivatal Népegészségügyi Osztálya – Helyben

3. Nemzeti Egészségbiztosítási Alapkezelő Ellátási és Koordinációs Főosztály VI. FÁO VI.3

4. Ceglédi Közös Önkormányzati Hivatal Pénzügyi Iroda – Helyben

5. Irattár

**II. Határozati javaslat**

**Cegléd Város Önkormányzatának Képviselő-testülete**

**1.)** Ismételten pályázatot ír ki *a háziorvosi körzetekrőlszóló 10/2002. (VI. 27.) Ök. rendelet 3.* mellékletében megállapítottterületi ellátási kötelezettségűceglédi TEK II. számú vegyes fogorvosi alapellátási körzet vállalkozás formájában történő, állandó jellegű ellátására – a határozat elválaszthatatlan mellékletében foglaltaknak megfelelően.

**2.)** Utasítja a Ceglédi Közös Önkormányzati Hivatalt a szükséges intézkedések megtételére.

Határidő: azonnal Felelős: Dr. Csáky András polgármester

*Melléklet a …/2025. (V. 15.) Ök. határozathoz:*

**„Pályázati felhívás**

Cegléd Város Önkormányzatának Képviselő-testülete pályázatot hirdet Cegléd 2. számú fogorvosi alapellátási körzetének ellátására, területi ellátási kötelezettséggel.

**1. Ellátandó lakosságszám:** 4991 fő

**2. Ellátandó települések száma:** egy településrész – Cegléd Város Önkormányzatának a háziorvosi körzetekről szóló 10/2002. (VI. 27.) Ök. rendelet *3. melléklet*ében megállapított ceglédi II. számú vegyes fogorvosi körzet ellátása.

**3. Pályázati feltételek:**

3.1.A háziorvosi, házi gyermekorvosi és fogorvosi tevékenységről szóló 4/2000. (II. 25.) EüM rendelet szerinti képesítés megléte, valamint az önálló orvosi tevékenységről szóló 2000. évi II. törvény, e törvény végrehajtásáról szóló 313/2011. (XII. 23.) Korm. rendelet, és az egészségügyi szolgáltatás gyakorlásának általános feltételeiről, valamint a működési engedélyezési eljárásról szóló 96/2003. (VII. 15.) Korm. rendeletben előírt egyéb feltételek megléte;

3.2. büntetlen előélet;

3.3. cselekvőképesség;

3.4. a fogorvosi körzetben jelenleg Cegléd Város Önkormányzata által alkalmazott szakdolgozó továbbfoglalkoztatása

**4. A pályázat részeként benyújtandó iratok, igazolások:**

4.1. végzettséget, szakirányú végzettséget igazoló dokumentumok hiteles másolatai

4.2. részletes, fényképes szakmai önéletrajzot

4.3. végzettséget és szakirányú végzettséget igazoló okiratok másolata

4.4. három hónapnál nem régebbi erkölcsi bizonyítvány eredetben, amely igazolja a büntetlen előéletet és azt, hogy a pályázó nem áll a foglalkozástól eltiltás hatálya alatt

4.5. egészségügyi alkalmassági dokumentum a 40/2004. (IV. 26.) ESzCsM rendelet szerinti, mely tartalmazza a vizsgálat dátumát és eredményét

4.6. igazolás, hogy a praxisengedély megszerzésének feltételei fennállnak

4.7. vállalkozási formától függően, egyéni vállalkozói igazolvány hiteles másolata, illetve társas vállalkozás esetén a társas vállalkozás 30 napnál nem régebbi eredeti cégkivonata, és a társasági szerződés másolata

4.8. Magyar Orvosi Kamara tagságról, nyilvántartásról szóló igazolás (amennyiben tagsággal rendelkezik)

4.9. az Országos Kórházi Főigazgatóság által vezetett működési nyilvántartás igazolása

4.10. nyilatkozat arról, hogy a pályázó, a jogszabályban meghatározott adatszolgáltatási kötelezettségének ezt követően folyamatosan eleget tesz

4.11. a pályázó nyilatkozata arról, hogy a pályázati anyagban foglalt személyes adatainak a pályázati eljárással összefüggő kezeléséhez hozzájárul

4.11. nyilatkozat, melyben a pályázó hozzájárul, hogy a pályázati eljárás résztvevői a pályázati anyagot megismerhessék, és abba betekinthessenek

4.12. a pályázó nyilatkozata arról, hogy a pályázat elbírálását nyílt, vagy zárt ülésen kéri

**5. A pályázat benyújtásának határideje:** 2025. augusztus 31.

**6. A pályázat elbírálásának határideje:** az 5. pont szerinti határidőt követő képviselő-testületi ülés

**7. A pályázat benyújtásának módja:** postai úton,

7.1. Cegléd Város Önkormányzata dr. Csáky András polgármesternek címezve: 2701 Cegléd, Pf.: 85., a borítékon kérjük feltüntetni: „2. számú fogorvosi körzet”

7.2. További információ kérhető telefonon – 06 (53) 511-437 – es telefonszámon az egészségügyi alapellátásért felelős ügyintézőtől

**8. Területi ellátási kötelezettség:** igen

**9. A megbízás betölthetőségének időpontja:** legkorábban 2025. december 1.

**10. Jogviszony jellege:** megbízási

**11. Kategória:** háziorvosi

**12. Típusa:** fogorvosi

**13. Leírás/Megjegyzések:**

13.1. A fogorvosi körzet praxisjoga térítésmentesen szerezhető meg.

13.2. A feladatellátás vállalkozási formában történik, az önkormányzattal kötött határozatlan idejű, de minimum 5 év időtartamra kötött feladat- ellátási szerződés alapján.

13.3. Az önkormányzat a feladat ellátásához a rendelőhelyiséget, valamint annak felszerelését térítésmentesen biztosítja.

13.4. Indokolt esetben az Önkormányzat - közérdekű célból - bérlakást szolgálati jelleggel biztosít.

**14.** Cegléd Város Önkormányzata fenntartja a magának a jogot, hogy a pályázatot külön indokolás nélkül eredménytelennek nyilvánítsa.

**A pályázat egyéb megjelentetése:**

- [www.cegled.asp.lgov.hu](http://www.cegled.asp.lgov.hu)

- [www.okfo.hu](http://www.okfo.hu)”

A határozatot kapják:

1. Ügyintéző és általa:

2. Pest Vármegyei Kormányhivatal Ceglédi Járási Hivatal Népegészségügyi Osztálya – Helyben

3. Nemzeti Egészségbiztosítási Alapkezelő Ellátási és Koordinációs Főosztály VI. FÁO VI.3

4. Ceglédi Közös Önkormányzati Hivatal Pénzügyi Iroda - Helyben

5. Irattár

---------

Az előterjesztést láttam:

Dr. Diósgyőri Gitta

címzetes főjegyző